**Партыя незалежнасці Злучанага Каралеўства** (англ. *United Kingdom Independence Party*) — права-кансерватыўная палітычная партыя Вялікабрытаніі, якая выступае супраць знаходжання Вялікабрытаніі ў Еўрасаюзе. Партыя аб'ядноўвае 12 рэгіянальных арганізацый Брытаніі.

У асноўным, партыя прыцягвае да сябе пратэстны электарат. Некаторыя крытыкі лічаць партыю папулісцкай.

Гісторыя
--------

Партыя, якая заклікала да выхаду Вялікабрытаніі з Еўрасаюза была заснавана ў 1993 годзе гісторыкам Аланам Скедом. У партыю перайшлі некаторыя члены Кансэрватыўнай партыі, у якой існавалі сур'ёзныя рознагалоссі адносна будучыні фунта стэрлінгаў пасля «чорнай серады» (16 верасня 1992 года — у гэты дзень адбылося рэзкае патанненне фунта стэрлінгаў).

У 1999 годзе партыя атрымала 3 дэпутацкіх месца на выбарах у Еўрапарламент, але хутка адзін з дэпутатаў пасля ўзніклых рознагалоссяў выйшаў з партыі.

На выбарах у Еўрапарламент 2009 года партыя выступала за стварэнне працоўных месцаў у Вялікабрытаніі непасрэдна для брытанцаў, за ўзмацненне жорсткасці іміграцыйнай палітыкі ў Вялікабрытаніі і Еўрасаюзе ў цэлым, за пашырэнне знешніх гандлёвых сувязяў, за абавязковае правядзенне рэферэндуму па Канстытуцыі ЕС або любому аналагічнаму дакументу. Акрамя таго, партыя заклікала аддаць свае галасы за яе з мэтай выказаць пратэст ураду (*The Government is determined not to allow your voice to be heard. A vote for UKIP is a vote to say 'No' loudly and clearly*).
На гэтых выбарах партыя атрымала 16,5% галасоў (на 0,8% больш, чым кіруючыя лейбарысты) і правяла ў Еўрапарламент 13 дэпутатаў, сярод якіх — былы прэзідэнт партыі Найджэл Фарадж.

5 лістапада 2010 г. пасля дзевяцімесячнага лідарства ў партыі барона Пірсана, прамым галасаваннем радавых членаў быў ізноў абраны Найджэл Фарадж, які ужо ўзначальваў партыю з 2006 па 2009 год.

На еўрапейскіх выбарах 22 мая 2014 года партыя сенсацыйна перамагла, атрымаўшы падтрымку 27,49%, што прынесла ёй 24 месцы з 73, прадстаўленых Злучанаму Каралеўству ў Еўрапейскім парламенце.

7 мая 2015 года партыя ўпершыню правяла ў Палату абшчын аднаго дэпутата. Тады на парламенцкіх выбарах партыя атрымала 12,6% галасоў выбаршчыкаў і заняла па гэтым паказчыку трэцяе месца, саступіўшы толькі кансерватарам і лейбарыстам.

4 ліпеня 2016 года Найджэл Фараж абвясціў аб адстаўцы з пасады лідара партыі з прычыны спрыяльнага для яго зыходу рэферэндуму аб выхадзе Вялікабрытаніі з Еўрасаюза, які адбыўся 23 чэрвеня 2016 года, і дасягненні, такім чынам, яго асноўнай мэты, дзеля якой ён і прыйшоў у палітыку.

16 верасня 2016 года лідарам партыі абрана Дыяна Джэймс (праз 18 дзён сышла ў адстаўку).

28 лістапада 2016 года лідарам партыі абраны Пол Натол.

Спасылкі
--------

Афіцыйны сайт партыі

| ⛭Вялікабрытанія Палітычныя партыі Вялікабрытаніі |
| --- |
| Асноўныя | 
* Кансерватыўная
* Лейбарысцкая
* Ліберальныя дэмакраты

 |
| Іншыя ўпарламенце | 
* Дэмакратычная юніянісцкая
* Шатландская нацыянальная
* Шын Фейн
* Уэльса
* Сацыял-дэмакратычная і лейбарысцкая
* Альянс
* Зялёная партыя Англіі і Уэльса

 |
| Іншыя | 
* Брытанская нацыянальная
* Незалежнасці Злучанага Каралеўства
* Зялёная партыя Паўночнай Ірландыі
* Нацыянальны фронт
* Афіцыйная жахлівая вар’яцкая дурнаватая
* Ольстэрская юніянісцкая
* Сацыялістычная рабочая
* Шатландская партыя зялёных

 |
| Спынілііснаванне | 
* Брытанскі саюз фашыстаў
* Вігі
* Імперская фашысцкая ліга
* Ірландская парламенцкая партыя
* Левелеры
* Ліга гомруля
* Новая
* Рабочая партыя Шатландыі
* Сацыял-дэмакратычная
* Юніянісцкі рух

 |

1. ↑  BBC World Service - Witness History, The birth of UKIP — 1997.<a href='https://wikidata.org/wiki/Track:Q747860'></a>
2. 1 2  UKIP Campaign policies Euro elections 2009 Архівавана 21 красавіка 2010. (англ.)
3. ↑  Your MEPs: Фараж, Найджел|Найджел Фараж Архівавана 5 жніўня 2011. (англ.)